laion/Wikipedia-Exotic huggingface dataset:
ניקו שולץ

ניקו שולץ (בגרמנית: Nico Schulz; נולד ב-1 באפריל 1993 בברלין שבגרמניה) הוא כדורגלן גרמני המשחק בבורוסיה דורטמונד ובנבחרת גרמניה בעמדת הקשר. שולץ שיחק כילד ונער בהרטה ברלין, ונחשב אז כעילוי. בשנת 2010, כאשר היה בן 17, החל להשתייך לסגל של הקבוצה הבוגרת של המועדון, ששיחק אז בבונדסליגה השנייה. בעונת 2010/11 שולץ שיחק במקביל הן בקבוצה הבכירה והן בקבוצת המילואים של המועדון. עם הקבוצה הבכירה, סיים שולץ את עונת 2010/11 במקום הראשון בבונדסליגה השנייה, לאחר שערך 21 הופעות בעונה זו, והעפיל עם הקבוצה לבונדסליגה. עם זאת, בעונת 2011/12 שולץ שיחק רק בקבוצת המילואים. בעונה זו נשרה הרטה ברלין בחזרה לבונדסליגה השנייה. בעונת 2012/13 שולץ חזר לשחק בקבוצה הבכירה, והפעם באופן בלעדי, והעפיל עמה לבונדסליגה מהמקום הראשון, כשהוא עורך 20 הופעות ומבקיע שער אחד. בעונת 2013/14 כבר הפך שולץ לבורג משמעותי בקישור של הרטה ברלין, וסיים עם הקבוצה במקום ה-11 בבונדסליגה. בעונת 2014/15 נעשה תפקידו של שולץ חשוב אף יותר, אך הרטה ברלין סיימה את העונה במקום ה-15, וניצלה מהשתתפות במבחני ההישרדות רק בזכות הפרש שערים טוב משל המבורג. את עונת 2015/16 פתח שולץ בהרטה ברלין וערך בה הופעה אחת, אך נמכר לבורוסיה מנשנגלדבך לפני תום חלון ההעברות של קיץ 2015, וחתם על חוזה לארבע עונות. שולץ לא התאקלם היטב בבורוסיה מנשנגלדבך, וערך הופעת ליגה אחת בלבד בעונה זו. העונה הבאה, 2016/17, לא הייתה טובה בהרבה מקודמתה עבור שולץ, שערך 12 הופעות ליגה ושתי הופעות נוספות בקבוצת המילואים. בקיץ 2017 נמכר שולץ להופנהיים. שולץ השתלב היטב בהופנהיים תחת המאמן יוליאן נגלסמן, והפך מיד לשחקן הרכב קבוע במועדון. בעונת 2017/18 הגיע שולץ להישג גדול עם הופנהיים, כאשר הקבוצה סיימה במקום השלישי בליגה והעפילה לליגת האלופות. ב-21 במאי 2019 עבר שולץ לבורוסיה דורטמונד תמורת 22 מיליון אירו, וחתם בשורותיה על חוזה לחמש שנים. שולץ שיחק בכל הנבחרות הצעירות של גרמניה, ובמדי נבחרת גרמניה בכדורגל עד גיל 21 ערך 14 הופעות, בהן הבקיע שני שערים. בספטמבר 2018 זומן שולץ לראשונה לסגל נבחרת גרמניה הבכירה, וכבר בהופעת הבכורה שלו הבקיע את שער הניצחון במשחק ידידות מול פרו, בו ניצחה גרמניה 1–2 בריין-נקר ארנה. ב-24 במרץ 2019 הבקיע שולץ שער ניצחון בדקה ה-90 במשחק בו ניצחה גרמניה 2–3 באמסטרדם ארנה את הולנד במוקדמות יורו 2020. שולץ גם בישל שער במשחק זה ללירוי סאנה. מדיה וקבצים בנושא ניקו שולץ בוויקישיתוף ניקו שולץ, באתר Transfermarkt ניקו שולץ, באתר Fussballdaten.de (בגרמנית) ניקו שולץ, באתר Soccerway ניקו שולץ, באתר WorldFootball.net ניקו שולץ, באתר National Football Teams ניקו שולץ, באתר FootballDatabase.eu העברות בעולם, 21.5: מוריניו מעורר ספקולציות על יובנטוס, אתלטיקו תנסה לרכוש את ז'ואאו פליקס, באתר וואלה, 21 במאי 2019
הונג קונג במשחקים האולימפיים לנוער

הונג קונג משתתפת במשחקים האולימפיים לנוער מאז היווסדם באולימפיאדת הנוער סינגפור (2010). הונג קונג החלה להשתתף במשחקי החורף החל מאולימפיאדת הנוער לוזאן (2020). לאורך השנים צברו ספורטאי הנוער מהונג קונג שמונה מדליות, מתוכן אפס מדליות זהב. המשלחת הראשונה של הונג קונג למשחקים האולימפיים לנוער הייתה לאולימפיאדת הנוער סינגפור. המשלחת כללה 14 ספורטאים שהתחרו בשבעה ענפי ספורט. המשלחת זכתה במדליית כסף יחידה בענף השיט בטורניר השיט במפרשית מדגם ביט טכנו 293. בטורניר הנערות המשלחת דורגה במקום התשיעי. המשלחת הגיעה להישגים נאים בענפים שחייה עם העפלה לשני גמרים וסיום במקום החמישי במשחה 50 מטר בסגנון שחייה חופשית לנערים ובמקום השביעי במשחה 100 מטר שליחים מעורב בסגנון שחייה חופשית, וטניס שולחן עם העפלה לרבע גמר בטורניר הנערים. ספורטאי המשלחת התחרו גם בענפים אתלטיקה, טריאתלון, סיף ורכיבה אולם לא הגיעו להישגים גבוהים. המשלחת לאולימפיאדת הנוער נאנג'ינג מנתה 18 ספורטאים שהתחרו בשמונה ענפי ספורט. המשלחת זכתה בחמש מדליות. המשלחת הגיעה להישגים בענפים שחייה עם זכייתה של שיבון הוהי בשתי מדליות כסף במשחים ל-100 מטר חופשי ול-200 מטר מעורב אישי, מקום חמישי במשחה 50 מטר חופשי ומקום שישי במשחה ל-200 מטר חופשי. בטניס שולחן עם זכייה במדליית כסף בטורניר הנערות ובמדליית ארד בטורניר זוגות מעורב. ספורטאי המשלחת זכו במדליית כסף בענף סיף בתחרות רומח לנערים, והעפילו לרבעי הגמר בטורניר הנערים וטורניר הנערות בבדמינטון. בניגוד לאולימפיאדת הנוער סינגפור, המשלחת לא זכתה במדליית בענף השיט אך דורגה במקום שישי בטורניר הנערות ובמקום שמיני בטורניר הנערים בשיט במפרשית מדגם ביט טכנו 293. הונג קונג במשחקים האולימפיים הונג קונג במשחקים הפאראלימפיים
בנץ פטנט-מוטורוואגן

בנץ פטנט-מוטורוואגן (בגרמנית: Benz Patent-Motorwagen), שנבנה במקור בשנת 1885, נחשב למכונית הראשונה בהיסטוריה - כלומר, כלי רכב המונע על ידי מנוע בעירה פנימית. היא נוצרה על ידי קרל בנץ. העלות המקורית של הרכב בשנת 1885 הייתה 600 גולדמרק, אשר היו שווים באותה תקופה כ-150 דולרים אמריקנים (שווה ערך ל-4,086 דולרים אמריקנים ב-2017). אשתו של בנץ, ברטה, מימנה את תהליך הפיתוח של המכונית. על פי החוק, ברטה הייתה אמורה לקבל את הזכויות על הפטנט, אף על פי כן, נשים נשואות לא היו רשאיות להגיש בקשות על פטנטים באותה העת. בנץ חשף את המצאתו לציבור ב-3 ביולי 1886 ברינגשטראסה במנהיים. 25 מכוניות מסוג בנץ פטנט-מוטורוואגן נבנו בין השנים 1886 עד 1893. בהשראת "בנץ פטנט-מוטורוואגן" נבנתה בשנת 2009 מכונית הקונספט מרצדס-בנץ F-Cell רודסטר "בנץ ויקטוריה" שנת 1885 "בנץ ויקטוריה" שנת 1885 "בנץ ויקטוריה" שנת 1885 "בנץ פטנט-מוטורוואגן" שנת 1888 "בנץ פטנט-מוטורוואגן" שנת 1889 מרצדס-בנץ מדיה וקבצים בנושא בנץ פטנט-מוטורוואגן בוויקישיתוף "Der Streit um den "Geburtstag" des modernen Automobils" [The fight over the birth of the modern automobile] (בגרמנית). German Patent and Trade Mark Office. 2014-12-22. אורכב מ-המקור ב-2017-01-02. [1] "Frauen in der Geschichte des Rechts — Von der Frühen Neuzeit bis zum Gegenwart", Ute Gerhard e.a., Beck'se Verlagsbuchhandlung, München 1997, ISBN 3-406-42866-5, Pag 464 "מרצדס-בנץ F-Cell רודסטר" dailymail.co.uk/sciencetech/article-1164921/Back-future-Mercedes-Benz-creates
הפיליפינים במשחקים האולימפיים לנוער

הפיליפינים משתתפת במשחקים האולימפיים לנוער מאז היווסדם באולימפיאדת הנוער סינגפור (2010). הפיליפינים משתתפת גם במשחקי החורף האולימפיים לנוער. לאורך השנים צברו ספורטאי הנוער הפיליפינים מדליית כסף יחידה בשיט. המשלחת הראשונה של הפיליפינים למשחקים האולימפיים לנוער הייתה לאולימפיאדת הנוער סינגפור וכללה תשעה ספורטאים שהתחרו בחמישה ענפי ספורט. המשלחת הגיעה להישגים נאים בענפים הרמת משקולות שדורגה במקום החמישי בקטגוריית משקל עד 63 ק"ג לנערות, שחייה עם העפלה לגמר משחה 200 מטר בסגנון שחייה חופשית לנערים בה סיימה במקום השמיני, וטניס עם העפלה לרבע הגמר בטורניר הנערים. ספורטאי המשלחת התחרו גם בענפים טאקוונדו וכדורסל בה הם לא הגיעו להישגים משמעותיים. המשלחת לאולימפיאדת הנוער נאנג'ינג מנתה שבעה ספורטאים שהתחרו בשישה ענפים. המשלחת הגיעה להישג בענף התעמלות עם העפלה לשני גמרים בה דורגו במקום השישי בתרגיל המקבילים מדורגים ובמקום האחת עשרה בקרב רב נערות. המשלחת לא הגיעה להישגים משמעותיים בענפים אתלטיקה, טריאתלון, קליעה, קשתות ושחייה. הפיליפינים השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה שני ספורטאים שהתחרו בשני ענפי ספורט. המשלחת הגיעה להישג נאה בענף החלקה אמנותית שדורגה במקום השביעי בטורניר הנערים. בענף הסקי אלפיני המשלחת לא דורגה במקומות גבוהים אך גם לא במקומות האחרונים. הפיליפינים במשחקים האולימפיים הפיליפינים במשחקים הפאראלימפיים
בריאן בובל

בריאן בובל (באנגלית: Brian Bovell; נולד ב-26 באוקטובר 1959) הוא שחקן אנגלי. בובל נולד בלונדון. הוא הופיע בתוכניות טלוויזיה רבות החל משנת 1980. באותה שנה שיחק בסרט הפולחן "בבילון". ב-1981 הופיע במחזה "Where There Is Darkness" וזכה בפרס חוג מבקרי התיאטרון של לונדון בקטגוריית שחקן המשנה הטוב ביותר על תפקידו. ב-1986 כיכב יחד עם גארי אולסן בסדרת הטלוויזיה "Prospects", על שני גברים בדוקלנדס מנסים את מזלם בכל דבר כדי להרוויח "כמה לירות". בקולנוע שיחק בובל בסרטים "אהבה זה כל הסיפור", "גילויים מן העבר", "הכל או כלום", "Sorted", "סודות ושקרים" ו"במעמקי המסדרון האפל". אחדים מתפקידיו הידועים היו בדמות הבלש רוב תאצ'ר בסדרה "The Bill", ג'ז ליטלווד בסדרה "תן לי, תן לי", והבלש אנדי שארפ בסיטקום "אבי ראש הממשלה". בשנים 2006 עד 2010 גילם בובל את ליאו ולנטיין באופרת הסבון "הוליאוקס". עוד דיבב את הדוד היירי בתוכנית הטלוויזיה לילדים "Humf" בערוץ הטלוויזיה ניק ג'וניור. מ-2016 עד 2018 שיחק בובל בתפקיד בישוף ג'ון ת'ורנבר באופרת הסבון של ITV "קורוניישן סטריט". בריאן בובל, במסד הנתונים הקולנועיים IMDb (באנגלית) בריאן בובל, באתר AllMovie (באנגלית) בריאן בובל, במסד הנתונים הקולנועיים KinoPoisk (ברוסית) Brian Bovell - Biography
קרייזלר וליאנט VE

קרייזלר וליאנט VE (באנגלית: Chrysler Valiant VE) היא מכונית סלון מתוצרת יצרנית הרכב קרייזלר אוסטרליה ("Chrysler Australia" (אנ')) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין אוקטובר 1967 – פברואר 1969. 4 דלתות – סדאן 5 דלתות – סטיישן 2 דלתות – טנדר (Valiant Wayfarer utility ,Coupé utility, Dodge VE utility) "Valiant sedan" "Valiant Safari wagon" "Valiant Regal sedan" "Valiant Regal Safari wagon" "Valiant VIP sedan" "Valiant VIP Safari wagon" "Valiant utility" "Valiant Wayfarer utility" "קרייזלר וליאנט VE" "קרייזלר וליאנט VE", שנת 1969 "קרייזלר וליאנט VE" דגם "Regal sedan", שנת 1967 "קרייזלר וליאנט VE" (קרוי גם: "Dodge VE utility") – טנדר "קרייזלר וליאנט VE" – טנדר "קרייזלר וליאנט VE" – טנדר, שנת 1968 "קרייזלר וליאנט VE" "קרייזלר וליאנט VE" "קרייזלר וליאנט VE", שנת 1968 "קרייזלר וליאנט VE" – סטיישן "קרייזלר וליאנט VE" – סטיישן "קרייזלר וליאנט VE" – סטיישן קרייזלר פלימות' ואליאנט קרייזלר וליאנט RV1 קרייזלר וליאנט SV1 קרייזלר וליאנט AP5 קרייזלר וליאנט AP6 קרייזלר וליאנט VC קרייזלר וליאנט VF קרייזלר וליאנט VG קרייזלר וליאנט צ'ארג'ר מדיה וקבצים בנושא קרייזלר וליאנט VE בוויקישיתוף קרייזלר וליאנט VE, סרטון באתר יוטיוב קרייזלר וליאנט VE, סרטון באתר יוטיוב קרייזלר וליאנט VE, סרטון באתר יוטיוב סדרות קרייזלר וליאנט דגמים ve_vf_vg / ראו "קרייזלר וליאנט VE" שנת 1968 - מפרט טכני automobile-catalog.com/make/chrysler_australia/valiant_australia_4gen_ve_vf_vg-series/valiant_ve_sedan/1968 "קרייזלר וליאנט VE" סטיישן tradeuniquecars.com.au/buyers-guide/1707/chrysler-ve-valiant-wagon-1967-1969-buyers Elisabeth Tuckey and Ewan Kennedy, Chrysler Valiant, 1996, pages 47 to 57
ישראל באירוויזיון 1987

ישראל השתתפה באירוויזיון 1987 עם שיר הבטלנים בביצוע של דטנר וקושניר בעיר בריסל, בירת בלגיה. קדם-אירוויזיון 1987 הוא התחרות לבחירת השיר שייצג את ישראל באירוויזיון 1987. האירוויזיון נערך באותה שנה בבריסל, בירת בלגיה. התחרות התקיימה ב-1 באפריל 1987 באולם הסינרמה בתל אביב והונחתה על ידי ירדנה ארזי ויורם ארבל, בנוסף להנחיה לקחה ארזי חלק גם בחלק האומנותי של הערב. שיטת ההצבעה שונתה בשנה זו. בתחרות השתתפו 16 שירים, ומתוכם נבחר השיר "שיר הבטלנים", המוכר גם בשם "הוֹפָּה הוּלֶה", לייצג את ישראל באירוויזיון. השיר בוצע על ידי הצמד דטנר וקושניר (אבי קושניר ונתן דטנר), שעבורם הייתה זו ההופעה הראשונה כזמרים. בעקבות הצלחת השיר שינה הצמד את שמו בהמשך ל"צמד הבטלנים". הייתה זו הפעם הראשונה שנבחר צמד קומי-סאטירי לייצג את ישראל באירוויזיון. הבחירה הייחודית התבטאה גם בכך שקומיקאית נוספת, מיקי קם, הובילה בפער משמעותי בתחילת שלב הניקוד, אך סיימה במקום השלישי, ואילו זמרים בעלי שם בעולם המוזיקה, כגון צביקה פיק וחיים משה, נדחקו לתחתית הטבלה. החלק האומנותי נפתח עם להקת התנועטרון, אשר הופיעו עם קטע מחול בבגדי גוף. מיד אחריהם ביצעו חיילים מלהקת הנח"ל מחרוזת פארודית של שירים שהשתתפו בקדמי-אירוויזיון קודמים. בהמשך עלתה לבמה ירדנה ארזי, עם מחרוזת שירים מבין שלל שיריה. באר שבע - גיורא צור פתח תקווה - אמנון פאר עכו -רויטל עמית ראשון לציון - דן לבנשטיין קיבוץ מעוז חיים - יעקב בלסנבוים ירושלים - מנחם פרי אור יהודה - בני עורי חיפה - רם תדמור ישראל הופיעה ה-2 בסדר ההופעה, אחרי נורווגיה ולפני אוסטריה. בתום ההצבעה ישראל קיבלה 73 נקודות והגיעה למקום ה-8 מתוך 22 מדינות שהשתתפו בתחרות. הצבעת חבר השופטים הישראלי העניקה את ה-12 נקודות שלה לשוודיה. ישראל באירוויזיון קדם-אירוויזיון אירוויזיון 1987 קדם אירוויזיון, באתר הפסטיבלים קדם אירוויזיון 1987, סרטון באתר יוטיוב קדם אירוויזיון 1987 באתר סטריאו ומונו ישראל באירוויזיון 1987, סרטון באתר יוטיוב יובל ניב, 16 שירים, 70 מבצעים ואיום אחד, של שביתה, חדשות, 1 באפריל 1987 אירופה לשלוש דקות - פרק 5, סרטון באתר יוטיוב אירופה לשלוש דקות - פרק 10, סרטון באתר יוטיוב עמי פרידמן, "קרה אסון וזכינו": הדרך של הבטלנים לאירוויזיון, באתר ynet, 28 בספטמבר 2018 ירון פריד, דטנר וקושניר נוסעים לבלגיה, חדשות, 2 באפריל 1987 יוסי חרסונסקי, קדם-אירוויזיון - נראה או לא נראה?, מעריב, 31 במרץ 1987 יוסי חרסונסקי, הצופים באולמות יקבעו מי יהיה הזוכה המאושר שייסע לאירוויזיון, מעריב, 22 בינואר 1987 יוסי חרסונסקי, "נולד" שיר בתחרות הקדם-אירוויזיון, מעריב, 25 בינואר 1987 אילנה באום, דטנר וקושניר חגגו באילוף הסוררת, מעריב, 3 באפריל 1987 אבי מורגנשטרן ואילנה באום, זוהר לסקוב - כוכב בזכות שני בטלנים, מעריב, 3 באפריל 1987 אבי מורגנשטרן ואילנה באום, איך הבטלן קפץ למעלה, מעריב, 9 באפריל 1987 Detailed voting results
מגדבורג (כדוריד)

מגדבורג (בגרמנית: SC Magdeburg) היא קבוצת כדוריד מהעיר מגדבורג שבגרמניה, שמתחרתה בליגה הגרמנית בכדוריד. הקבוצה נוסדה בשנת 1955 כחלק של אגודת הספורט של העיר. הקבוצה הייתה בין החזקות בגרמניה המזרחית וזכתה 10 פעמים באליפות המדינה (מהן 6 פעמים ברציפות) ו-4 פעמים בגביע. לאחר איחוד גרמניה, הקבוצה שולבה בליגה עליונה של גרמניה. גם בליגה זו היא נחשבת בין הקבוצות החזקות ובשנת 2001 זכתה במקום הראשון. בזירה הבינלאומית הקבוצה שיחקה מספר פעמים בליגת האלופות בכדוריד וזכתה בה 4 פעמים. בנוסף לכך, פעמיים היא זכתה ב"גביע מחזיקות גביע" (המפעל השני בחשיבותו באירופה). ליגה: 11 זכייה במזרח גרמניה: 1970, 1977, 1980, 1981, 1982, 1983, 1984, 1985, 1988, 1991 זכייה בגרמניה: 2001 גביע: 4 זכייה בגביע המזרח גרמני: 1977, 1978, 1984, 1990 זכייה בגביע גרמניה: 1996, 2016 ליגת האלופות בכדוריד: 4 זכייה: 1978, 1981, 2002 ,2023 מדיה וקבצים בנושא מגדבורג בוויקישיתוף אתר האינטרנט הרשמי של מגדבורג (בגרמנית) ערך זה הוא קצרמר בנושא כדוריד. אתם מוזמנים לתרום לוויקיפדיה ולהרחיב אותו.
סן אנטוניו (כדוריד)

סן אנטוניו (בספרדית: San Antonio) הייתה קבוצת כדוריד מהעיר פמפלונה שבספרד, שהתחרתה בליגה הספרדית בכדוריד. הקבוצה נוסדה בשנת 1955. עד שנת 1989 הקבוצה שיחקה בליגות אזוריות. בתחילת שנות ה-90 של המאה ה-20 הקבוצה העפילה לליגה העליונה. תוך מספר שנים היא השתלבה בצמרת הליגה וניצחה בה מספר פעמים. בדירה הבינלאומית הקבוצה שיחקה מספר פעמים בליגת האלופות בכדוריד וזכתה בשנת 2001. בנוסף לכך, היא זכתה ב"גביע מחזיקות גביע" (המפעל השני בחשיבותו באירופה). בשנת 2012 הקבוצה איבדה את הספונסור שלה (מפעל צמנט) והנשיא הודיע על כך שהיא עוזבת את הליגה העליונה. בשנת 2013 המועדון נסגר. ליגה: 2 זכייה בליגה: 2002, 2005 גביע: 2 זכייה בגביע:1999, 2001 ליגת האלופות בכדוריד: 1 זכייה: 2001 מדיה וקבצים בנושא סן אנטוניו בוויקישיתוף אתר האינטרנט הרשמי של סן אנטוניו ערך זה הוא קצרמר בנושא כדוריד ובנושא ספרד. אתם מוזמנים לתרום לוויקיפדיה ולהרחיב אותו.
קרייזלר וליאנט VH

קרייזלר וליאנט VH (באנגלית: Chrysler Valiant VH) היא מכונית סלון מתוצרת יצרנית הרכב קרייזלר אוסטרליה ("Chrysler Australia" (אנ')) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין יוני 1971 - מרץ 1973. דגמי "קרייזלר וליאנט VH" יוצרו באוסטרליה ובדרום אפריקה. סך הכול יוצרו 67,800 יחידות. 4 דלתות - סדאן 2 דלתות - הרדטופ 2 דלתות - קופה 5 דלתות - סטיישן 2 דלתות - טנדר (Dodge VG utility) אמבולנס "Valiant sedan" "Valiant Ranger sedan" "Valiant Ranger station wagon" "Valiant Ranger XL sedan" "Valiant Ranger XL station wagon" "Valiant Hemi Pacer sedan" "Valiant Regal sedan" "Valiant Regal station wagon" "Valiant Regal hardtop" "Valiant Regal 770 sedan" "Valiant Regal 770 hardtop" "Valiant Charger" "Valiant Charger XL" "Valiant Charger R/T" "Valiant Charger 770" "Valiant Charger 770SE E55" "Dodge utility" "Valiant utility" "Valiant Ranger utility" "קרייזלר וליאנט VH" דגם "Ranger XL", שנת 1972 "קרייזלר וליאנט VH" דגם "Hemi Pacer" "קרייזלר וליאנט VH" דגם "Regal", שנת 1971 "קרייזלר וליאנט VH" דגם "Regal", שנת 1971 "קרייזלר וליאנט VH" דגם "Regal", שנת 1971 - מבט לתא הנהג "קרייזלר וליאנט VH" דגם "Valiant Charger R-T", שנת 1971 "קרייזלר וליאנט VH" דגם "Charger 770 coupe", שנת 1972 - מבט לתא הנהג "קרייזלר וליאנט VH" דגם "Charger 770" "קרייזלר וליאנט VH" - קופה, שנת 1973 "קרייזלר וליאנט VH" "קרייזלר וליאנט VH" - סטיישן "קרייזלר וליאנט VH" - סטיישן "קרייזלר וליאנט VH" - טנדר, שנת 1971 "קרייזלר וליאנט VH" - אמבולנס, שנת 1971 "קרייזלר וליאנט VH" - אמבולנס, שנת1971 "קרייזלר וליאנט VH" - אמבולנס, שנת 1972 "קרייזלר וליאנט VH" - אמבולנס, שנת 1971 - מבט לתוך הרכב "קרייזלר וליאנט VH" - אמבולנס קרייזלר פלימות' ואליאנט קרייזלר וליאנט SV1 קרייזלר וליאנט AP5 קרייזלר וליאנט AP6 קרייזלר וליאנט VF קרייזלר וליאנט VG קרייזלר וליאנט VJ קרייזלר וליאנט CL מדיה וקבצים בנושא קרייזלר וליאנט VH בוויקישיתוף קרייזלר וליאנט VH, סרטון באתר יוטיוב "קרייזלר וליאנט VH" - מפרט טכני uniquecarsandparts.com.au/valiant_vh_ch_technical_specifications Elisabeth Tuckey and Ewan Kennedy, Chrysler Valiant, 1996, pages 86 to 103 "קרייזלר וליאנט VH" uniquecarsandparts.com.au/car_info_chrysler_valiant_vh
עין מורכבת

עין מורכבת (מכונה גם "עין פסיפס" או "עין תשבץ") היא מערך של עיניים זעירות וצמודות רבות, כפי שיש לרוב החרקים בראשם, וגם לחלק קטן מפרוקי הרגליים האחרים. כל עין זעירה כזו מכונה "אומטידיום". כל אומטידיום במערך הוא בעל טווח ראייה של ארבע מעלות ונותן תמונה גסה של מה שמולו. כל אומטידיום מכיל עדשה קטנה, רשתית קטנה ותא או תאי עצב. מתוך האומטידיום יוצא אקסון אל אונת הראייה במוח. באונת הראייה משתקללות התמונות מכלל האומטידיה שבעין המורכבת, ומחושבים מיקומו וצורתו של העצם הנראה. אצל חלק מהחרקים, מערך העיניים המורכבות הוא גדול מאוד ומכסה את רוב שטח הפנים. אצל חלקם אפילו את רוב שטח הראש. כאשר מערך העיניים המורכבות הוא כה גדול, כל אונת ראייה של כל אחת משתי העיניים המורכבות גדולה יותר משאר המוח. לחלקם יש גם עיניים זעירות נוספות ומבודדות, שאינן חלק ממערך העיניים המורכבות. אחת השיטות להרחיק זבובי בית, היא להשתמש בשקית תלויה (לעיתים עם מטבעות בפנים), הסיבה לכך קשורה לעצם העובדה שהזבובים בעלי עין מורכבת. אמנם הדעה על נכונות השיטה במחלוקת, ואין מחקרים שמראים וודאות של הצלחת השיטה סכמת קטע מעין מורכבת תצלום ראש של זבובאי שהתקבל ממיקרוסקופ פלואורסצנטי. ניתן לראות בו את הפלואורסצנציה של העיניות הפשוטות ועיני התשבץ המורכבות מאומטידיומים, שבראש החרק עיניים מורכבות בראשה של נקבת זבוב סוסים מדיה וקבצים בנושא עין מורכבת בוויקישיתוף העיניים-המופלאות-של-עולם-החי מכון דוידסון אסור לפספס‏, לא להאמין: הטריק הפשוט למנוע מזבובים להיכנס לבית, באתר וואלה, 25 ביוני 2023 Does Hanging Water In A Clear Plastic Bag Repel Flies? An Expert Answers, IndiaTimes, ‏20 February 2023 A Review of Alternative Controls for House Flies – Bags of Water with Coins. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
ישראל באירוויזיון 1988

ישראל השתתפה באירוויזיון 1988 עם השיר בן אדם בביצוע של ירדנה ארזי בעיר דבלין, בירת אירלנד. ברשות השידור הוחלט שלנוכח הפופולריות העצומה של ירדנה ארזי, שזכתה בתואר זמרת השנה במשך שלוש שנים, היא תהייה הבחירה הנכונה לייצוג ישראל בתחרות. בחירת השיר הישראלי 1988 הייתה תחרות שירים, שנועדה לבחור את השיר שייצג את ישראל בתחרות האירוויזיון 1988. בתחרות ששודרה בערוץ הראשון ב-27 במרץ 1988 תחילה הציגו ארזי והמנחה הוותיקה רבקה מיכאלי סרט ביוגרפי קצר אודות הקריירה של ארזי, שכללה עד אז, בין השאר, שלושה ניסיונות בקדם האירוויזיון. לאחר מכן הוצגו לשיפוט הקהל ארבעת השירים בביצועה של ארזי, שצולמו מראש כשלכל אחד מהם הופק מעין קליפ. השיר שזכה בתחרות הוא "בן אדם". ירושלים והדרום - יגאל רביד. חיפה והצפון - אמנון פאר. תל אביב-יפו וגוש דן - ריבי גדות. אזור המרכז - נאוה סביון. ישראל הופיעה ה-8 בסדר ההופעה, אחרי הולנד ולפני שווייץ. בתום ההצבעה ישראל קיבלה 85 נקודות והגיעה למקום ה-7 מתוך 21 מדינות שהשתתפו בתחרות. הצבעת חבר השופטים הישראלי העניקה את ה-12 נקודות שלה ליוגוסלביה. ישראל באירוויזיון קדם-אירוויזיון אירוויזיון 1988 קדם אירוויזיון, באתר הפסטיבלים קדם אירוויזיון 1988 בהנחיית רבקה מכאלי , ובהשתתפות ירדנה ארזי, סרטון באתר יוטיוב קדם אירוויזיון 1988 באתר סטריאו ומונו ישראל באירוויזיון 1988, סרטון באתר יוטיוב Israel 1988, באתר esc history יהודית חנוך, שמלה לירדנה, באתר מעריב, ‏23 במרץ 1988 אירופה לשלוש דקות - פרק 5, סרטון באתר יוטיוב חיים נגיד, איזה ירדנה אתם רוצים, באתר מעריב, ‏27 במרץ 1988 יוסי חרסונסקי, ירדנה לאירוויזיון עם המלחין דימטשטיין שעלה ב-1978, באתר מעריב, ‏28 במרץ 1988 יוסי חרסונסקי, ירדנה ארזי (בן אדם) תופיע שמינית באירוויזיון, ‏17 באפריל 1988 Detailed voting results
זאגרב (כדוריד)

זאגרב (בקרואטית: RK Prvo plinarsko društvo Zagreb) היא קבוצת כדוריד מהעיר זאגרב שבקרואטיה, שמתחרה בליגה הקרואטית בכדוריד. הקבוצה נוסדה בשנת 1922. עד לשנות ה-60 של המאה ה-20 הקבוצה שיחקה בשיטת 11*11 שהייתה פופולרית באותה תקופה. הקבוצה זכתה מספר פעמים באליפות יוגוסלביה. לאחר התפרקות יוגוסלביה, הקבוצה הפכה להיות הקבוצה החזקה בקרואטיה. היא זכתה 22 פעמים ברציפות בליגה הקרואטית. במהלך העשור השני של המאה ה-21 הקבוצה נחלשה. בזירה הבינלאומית הקבוצה שיחקה מספר פעמים בליגת האלופות בכדוריד וזכתה פעמיים. בנוסף לכך, היא הייתה בגמר ב"גביע מחזיקות גביע" (המפעל השני בחשיבותו באירופה). ליגה: 2 זכייה בליגה היוגוסלבית: 1948,1949,1954,1956,1957,1962,1963,1965,1989 זכייה בליגה הקרואטית: 24 פעמים ברציפות 1991–2014 גביע: 24 זכייה בגביע היוגוסלבית:1962 זכיית בגביע הקרואטית: 22 פעמים בתקופה 1991–2014 ליגת האלופות בכדוריד: 2 זכייה: 1992,1993 מדיה וקבצים בנושא זאגרב בוויקישיתוף אתר האינטרנט הרשמי של זאגרב דף באתר האיגוד האירופי ערך זה הוא קצרמר בנושא כדוריד ובנושא קרואטיה. אתם מוזמנים לתרום לוויקיפדיה ולהרחיב אותו.
טוטלי ספייס: הסרט

טוטלי ספייס: הסרט (בצרפתית: Totally Spies! Le film; באנגלית: Totally Spies! The Movie) הוא סרט טלוויזיוני צרפתי-קנדי לילדים המבוסס על סדרת הטלוויזיה "טוטלי ספייס". הסרט בוים על ידי פסקל ג'רדן השני ונכתב על ידי רוברט למורו ומישל למורו. הסרט מציג איך סאם, אלכס וקלובר הכירו והפכו למרגלות. הסרט שודר לראשונה בצרפת ב-22 ביולי 2009 בערוץ "Mars Distribution". בישראל הסרט שודר לראשונה בדיבוב לעברית בשנת 2011 בערוץ דיסני. אורך הסרט הוא כ-75 דקות, ושפות המקור שלו הן צרפתית ואנגלית (הסרט דובב לשפות נוספות, ביניהן: עברית). הסרט משמש כסרט התחלה לסדרה "טוטלי ספייס", ונמצא באופן כרונולוגי עם הסדרה לפני עונה 1. הסרט מספר איך סאם, אלכס וקלובר הכירו והפכו למרגלות, ומספר איך הן ניצחו את אופנתון ועוזריו. סאם – המוח שבחבורת מרגלות טופ. נחושה להצליח בתיכון "בוורלי הילס". קלובר – המפונקת שבחבורת מרגלות טופ. חסרת סבלנות, ומתעסקת תמיד במראה החיצוני וביחסיה הרומנטיים. אלכס – הספורטיבית שבחבורת מרגלות טופ. בחורה חצי היספנית וחצי אפרו-אמריקאית, בעלת שיער שחור קצר. אופנתון – הנבל הראשון שמרגלות טופ פגשו. כיוון שבילדותו הוא לא היה אופנתי, הוא עשה את כולם אופנתיים בשביל שיוכל לפוצץ את כדור הארץ. בסיום הסרט הוא נשלח לכלא. טד – עובד של ג'רי שבגד במרגלות טופ. בסיום הסרט הוא נשלח לכלא. יורי – עוזרו הרוסי של אופנתון. ג'רי – מפקד טופ וראש צוות מרגלות טופ. עקב אחרי סאם, קלובר ואלכס, וראה שהן מתאימות להיות מרגלות. גברת סקריץ' – אחראית המשמעת של תיכון "בוורלי הילס". מנדי – בחורה סנובית האוהבת אופנה, איפור ובגדים. מתנהגת לסאם, קלובר ואלכס בצורה מגעילה. אוינקי – החזיר שאלכס הצילה במהלך המשימה הראשונה שלהם וסייע להם בהמשך. במאי הדיבוב בעברית היה עמיחי בר טוב ומפיקת הדיבוב הייתה אסנת סדן. לסרט נוצר פסקול מוזיקלי בצרפת הכולל את השירים "Walk Like an Egyptian" (שבוצע על ידי להקת הבאנגלס) ו-"Gold Guns Girls" (שבוצע על ידי להקת Metric). אתר האינטרנט הרשמי של טוטלי ספייס: הסרט "טוטלי ספייס: הסרט", במסד הנתונים הקולנועיים IMDb (באנגלית) "טוטלי ספייס: הסרט", באתר AllMovie (באנגלית) "טוטלי ספייס: הסרט", באתר Rotten Tomatoes (באנגלית) "טוטלי ספייס: הסרט", במסד הנתונים הקולנועיים KinoPoisk (ברוסית) "טוטלי ספייס: הסרט", במיזם "אישים" לתיעוד היצירה הישראלית טוטלי ספייס: הסרט, סרטון באתר יוטיוב